KOMISIJOS ĮGYVENDINIMO REGLAMENTAS (ES) 2022/1232

2022 m. liepos 13 d.

kuriuo biocidinių produktų grupei „INTEROX Biocidal Product Family 1“ suteikiamas Sąjungos autorizacijos liudijimas

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 44 straipsnio 5 dalies pirmą pastraipą,

kadangi:

(1) 2017 m. sausio 25 d. bendrovė „Solvay Chemicals International S.A.“ pagal Reglamento (ES) Nr. 528/2012 43 straipsnio 1 dalį pateikė paraišką suteikti biocidinių produktų grupės „INTEROX Biocidal Product Family 1“ (produktai priskiriami 2-o, 3-io ir 4-o tipų produktams, kaip apibrėžta to reglamento V priede) autorizacijos liudijimą ir raštu pateikė patvirtinimą, kad Suomijos kompetentinga institucija sutiko paraišką įvertinti. Paraiška buvo užregistruota Biocidinių produktų registre bylos numeriu BC-WX029254-02;

(2) biocidinių produktų grupės „INTEROX Biocidal Product Family 1“ 2-o, 3-io ir 4-o tipų produktų sudėtyje yra veikliosios medžiagos vandenilio peroksido, kuris yra įtrauktas į Reglamento (ES) Nr. 528/2012 9 straipsnio 2 dalyje nurodytą Sąjungos patvirtintų veikliųjų medžiagų sąrašą;

(3) 2021 m. balandžio 21 d. vertinančioji kompetentinga institucija pagal Reglamento (ES) Nr. 528/2012 44 straipsnio 1 dalį pateikė Europos cheminių medžiagų agentūrai (toliau – Agentūra) vertinimo ataskaitą ir atlikto vertinimo išvadas;

(4) 2021 m. lapkričio 4 d. Agentūra pateikė Komisijai savo nuomonę (2), įskaitant biocidinio produkto charakteristikų santraukos projektą, skirtą „INTEROX Biocidal Product Family 1“, ir galutinę šios biocidinių produktų grupės vertinimo ataskaitą pagal Reglamento (ES) Nr. 528/2012 44 straipsnio 3 dalį;

(5) nuomonėje padaryta išvada, kad „INTEROX Biocidal Product Family 1“ yra biocidinių produktų grupė, kaip apibrėžta Reglamento (ES) Nr. 528/2012 3 straipsnio 1 dalies s punkte, kad jai gali būti suteiktas Sąjungos autorizacijos liudijimas pagal to reglamento 42 straipsnio 1 dalį ir kad, jei laikomasi biocidinio produkto charakteristikų santraukos projekto, ji atitinka to reglamento 19 straipsnio 1 ir 6 dalyse nustatytas sąlygas;

(6) 2021 m. lapkričio 16 d. Agentūra pagal Reglamento (ES) Nr. 528/2012 44 straipsnio 4 dalį pateikė Komisijai biocidinio produkto charakteristikų santraukos projektą visomis oficialiosiomis Sąjungos kalbomis;

(7) Komisija pritaria Agentūros nuomonei, todėl mano, kad yra tinkama suteikti biocidinių produktų grupės „INTEROX Biocidal Product Family 1“ Sąjungos autorizacijos liudijimą;

(8) šiame reglamente nustatytos priemonės atitinka Biocidinių produktų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis Bendrovei „Solvay Chemicals International S.A.“ suteikiamas biocidinių produktų grupės „INTEROX Biocidal Product Family 1“ tiekimo rinkai ir naudojimo pagal priede pateiktą biocidinio produkto charakteristikų santrauką Sąjungos autorizacijos liudijimas Nr. EU-0027468-0000. Sąjungos autorizacijos liudijimas galioja nuo 2022 m. rugpjūčio 8 d. iki 2032 m. liepos 31 d.

2 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2022 m. liepos 13 d. Komisijos vardu Pirmininkė Ursula VON DER LEYEN

(1) OL L 167, 2012 6 27, p. 1.

(2) ECHA opinion of 13 October 2021 on the Union authorisation of “INTEROX Biocidal Product Family 1” (ECHA/BPC/295/2021), https://echa.europa.eu/bpc-opinions-on-union-authorisation.